[{"text_idx": "#000001", "text": "Set in the stunning mountain scenery thYng nghefndir mynyddig trawiadol Mawr i\u2019r gogledd i Abertawe, mae Cronfeydd Dw\u0302r Lliw Uchaf ac Isaf yn agored i\u2019r cyhoedd trwy gydol y flwyddyn."}, {"text_idx": "#000002", "text": "Gyda llwybrau cerdded, pysgota, chwaraeon dw\u0302r, caffi a llwybr cerfluniau, mae yna ddigonedd i ymwelwyr ei fwynhau."}, {"text_idx": "#000003", "text": "Mae llwybrau cerdded ar gael i bawb; o dro byr o amgylch y gronfa i lwybr dros ddeg milltir o hyd trwy\u2019r gweundir. Mae yna lwybr pedwar milltir o hyd sy\u2019n addas i gadeiriau olwyn a phramiau hefyd."}, {"text_idx": "#000004", "text": "Mae cronfeydd dw\u0302r Lliw Isaf ac Uchaf wedi eu hamgylchynu gan fosaig o gynefinoedd, gan gynnwys rhedyn, tir prysg, coetiroedd llydanddail, a glaswelltir asidaidd tir isel."}, {"text_idx": "#000006", "text": "Dilynwch Lwybr y Ddwy Gronfa i ddarganfod llonyddwch Cronfa Ddw\u0302r Lliw Uchaf ac ymuno a\u0302 Llwybr Gw\u0302yr. Mae\u2019r llwybr, sydd ag wyneb gwastad sy\u2019n goleddfu\u2019n raddol yn addas i gadeiriau olwyn, pramiau a beics. Cymrwch bwyll ar y ffordd fynediad i gronfa Lliw Uchaf am fod cerbydau trigolion, gwasanaeth a chynnal a chadw\u2019n defnyddio\u2019r ffordd yn rheolaidd. Cadwch lygad ar blant bob amser."}, {"text_idx": "#000008", "text": "Ewch am dro ar hyd Lwybr Lliw Isaf a darganfyddwch y cerfluniau o fywyd gwyllt brodorol wedi eu cerfio o goed derw Cymreig gan y cerflunydd o Abertawe, Ami Marsden."}, {"text_idx": "#000009", "text": "Mae\u2019r cerfluniau pren prydferth yn cynnwys cwningen, cre\u0308yr glas, brithyll, draenog, dwrgi, tylluan, barcud coch ac ystlumod lleiaf."}, {"text_idx": "#000010", "text": "Cre\u0308wyd yr holl gerfluniau gan ddefnyddio amryw o dechnegau, gan gynnwys cerfio a\u0302 llaw, cerfio a\u0302 llif gadwyn, sandio, llosgi ac iro, a dewiswyd lleoliad pob darn yn ofalus fel bod cerflun pob anifail yn agos at ei gynefin naturiol."}, {"text_idx": "#000012", "text": "Yn ogystal a\u0302\u2019ch hawlen, bydd angen i chi brynu Trwydded Bysgota a\u0302 Gwialen gan Gyfoeth Naturiol Cymru, sy\u2019n ofyniad cyfreithiol er mwyn pysgota mewn dw\u0302r croyw."}, {"text_idx": "#000013", "text": "Ni chaniateir pysgota o\u2019r argae na\u2019r gorlifan."}, {"text_idx": "#000014", "text": "Mae ein pontw\u0302n yn cynnig mynediad rhwydd i\u2019r gronfa i badlwyr o bob gallu."}, {"text_idx": "#000015", "text": "Swansea Adventures yw\u2019r gweithredwyr chwaraeon dw\u0302r trwyddedig. Mae\u2019n cynnig gwasanaeth llogi caiacs a rhwyf-fyrddau, a gwersi grw\u0302p a phreifat gyda hyfforddwyr. Mae\u2019r hyfforddwyr yn gymwys ac yn brofiadol dros ben er mwyn sicrhau y cewch fanteisio i\u2019r eithaf ar eich sesiwn."}, {"text_idx": "#000017", "text": "Ni chaniateir i neb fynd i\u2019r dw\u0302r heb awdurdod."}, {"text_idx": "#000019", "text": "Dewch draw i Orsaf Gweithgareddau newydd Cronfeydd Dw\u0302r Lliw i gael ysbrydoliaeth i gymryd rhan mewn celf naturiol neu greu ffon natur i\u2019w chadw trwy gasglu pethau fel dail, brigau a phlu."}, {"text_idx": "#000020", "text": "Mae chwarae yn yr awyr agored mewn amgylchedd naturiol yn fuddiol i bob rhan o ddatblygiad plant, ac mae\u2019n cael effaith gadarnhaol ar eu hiechyd a\u2019u lles."}, {"text_idx": "#000021", "text": "Mae\u2019r maes chwarae wedi cael ei adfer yn ddiweddar i greu ardal chwarae ysbrydoledig o bren naturiol lle gall plant fwynhau, dysgu a chysylltu a\u0302\u2019r amgylchedd naturiol. Yn addas i blant 3 i 12 oed."}, {"text_idx": "#000022", "text": "Mae Caffi Lliw yn gwerthu bwyd ffres lleol sy\u2019n cael ei baratoi ar archeb. Porwch trwy\u2019r siop gyfagos am grefftau lleol."}, {"text_idx": "#000024", "text": "O gyffordd 46 ar yr M4 ewch i\u2019r gogledd tua Felindre a dilynwch yr arwyddion i\u2019r gronfa."}, {"text_idx": "#000029", "text": "Mae trwyddedau parcio blynyddol ar gael i\u2019r gymuned leol \u2013 holwch yn y caffi."}, {"text_idx": "#000030", "text": "R\u2019yn ni\u2019n dwlu a\u0302n gw\u0302n yma, ond cofiwch eu cadw ar dennyn er mwyn helpu i amddiffyn anifeiliaid y ffermydd cyfagos a\u2019r adar sy\u2019n nythu ar y ddaear."}, {"text_idx": "#000031", "text": "Sori, ni chaniateir cw\u0302n yn y Caffi, ond croeso i chi archebu bwyd a diod i fynd allan."}, {"text_idx": "#000032", "text": "Cofiwch godi baw eich cw\u0302n am ei fod yn cynnwys afiechydon sy\u2019n gallu gwneud anifeiliaid a phobl yn sa\u0302l a llygru\u2019r cyflenwad dw\u0302r."}]